
	Techniniai reikalavimai
	Atitiktis TAIP/NE, parametras, dokumentas, įrodantis reikalavimo atitiktį

	1.
	Bendrieji reikalavimai
	

	1.1.
	Konteinerio gamintojas, tipas ir modelis.
	

	1.2.
	Konteineris turi būti sertifikuotas, pilnai sukomplektuotas, naujas (ne senesnis kaip 2025 metų gamybos), nenaudotas, be išorinių pažeidimų.
	

	1.3.
	Konteinerio talpa / kiekis: žaliosioms atliekoms surinkti – ne mažiau kaip 2,5 m³ – 48 vnt.
	

	1.4.
	Atitinka nacionalinius ir/arba ES standartus (LST EN 13071-1:2019, LST EN 13071-3:2019 arba lygiaverčius jiems), gamintojo technines sąlygas, pagaminti laikantis ISO 9001, ISO 14001 ar jiems lygiaverčių standartų.
	

	1.5.
	Konteinerio ištuštinimui turi būti naudojamas vieno arba dviejų kablių pakėlimo mechanizmas.
	

	1.6.
	Tiekėjas patvirtina, kad Perkančiajai organizacijai paprašius bus pateikiamas visus techninius reikalavimus atitinkantis konteinerio pavyzdys.
	

	2.
	Paskirtis
	

	2.1.
	Žaliosioms atliekoms surinkti (žolė, lapai, šakos ir kitos augalinės kilmės sodo bei želdinių priežiūros atliekos).
	

	3.
	Reikalavimai korpusui
	

	3.1.
	Korpuso dalies skersmuo – ne didesnis kaip 2 000 mm.
	

	3.2.
	Konteinerio korpusas turi būti pagamintas iš plastiko (arba lygiaverčio), ilgaamžių, atsparių atmosferos poveikiui, smūgiams, UV spinduliams, mažai degių, nepralaidžių skysčiams medžiagų.
	

	3.3.
	Konteinerio sistemos dalys turi būti atsparios korozijai. Gamintojas turi naudoti paviršiaus apdorojimo priemones arba medžiagas, kurios užtikrintų sistemų eksploatacines charakteristikas vidutiniškai agresyvioje aplinkoje (aplinkos agresyvumo klasė C3 pagal EN ISO 12944). Metalinės dalys turi būti nerūdijančio plieno (arba lygiavertės) arba cinkuotos karštuoju būdu (padengimo dangos storis pagal EN ISO 1461 arba lygiaverčius jiems reikalavimus).
	

	3.4.
	Konteineris neturi turėti jokių elementų, dėl kurių jame liktų surinktos medžiagos ir būtų neįmanoma jo visiškai ištuštinti.
	

	3.5.
	Visų paviršių, kurie gali liestis su naudotojais, kraštai neturi būti aštrūs. Aštriais nelaikomi suapvalinti kraštai, kurių spindulys didesnis kaip 1,4 mm.
	

	4.
	Reikalavimai iškeliamam maišui
	

	4.1.
	Maišai turi būti pagaminti laikantis standarto ISO 21898 arba lygiaverčio testavimo reikalavimų. Maišai turi būti sertifikuoti nepriklausomos sertifikuotos institucijos.
	

	4.2.
	Maišai fiksuojami metaliniu (arba lygiaverčiu) žiedu prie konteinerio gaubto.
	

	4.3.
	Saugus darbinis pakrovimas turi atlaikyti sertifikate nurodytą svorį.
	

	4.4.
	Maišas turi būti pagamintas iš ypatingai tvirto, dvigubo sluoksnio, polipropileno audinio (arba lygiaverčio), su sutvirtintu vidiniu sluoksniu.
	

	5.
	Reikalavimai atliekų įmetimo angoms
	

	5.1.
	Konteineris turi turėti 2 (dvi) atliekų įmetimo (pildymo) angas, išdėstytas priešingose konteinerio pusėse. Pildymo angos turi būti suprojektuotos taip, kad būtų saugios įprastomis sąlygomis ir kad žmogus per jas negalėtų netyčia įkristi į konteinerį.
	

	5.2.
	Aukštis iki kiekvienos pildymo angos apatinės dalies turi būti ne didesnis kaip 1 200 mm ir ne mažesnis kaip 500 mm.
	

	5.3.
	Kiekviena atliekų įmetimo anga turi turėti atskirą dangtį su saugaus uždarymo mechanizmu. Dangčių vyriai turi būti su ypatingai stipriais nerūdijančio plieno (arba lygiaverčiais) lankstais arba varžtais. Kiekvienas dangtis turi sandariai uždengti visą įmetimo angą, turi būti nesunkiai atidaromas ir automatiškai užsidaryti.
	

	5.4.
	Abi įmetimo angos turi būti apvalios formos, kiekvienos angos skersmuo – ne mažiau kaip 500 mm.
	

	5.5.
	Gaubto ir dangčių spalva – žalia, RAL 6011 arba lygiavertė (lygiavertė spalva turi būti nurodyta pasiūlyme).
	

	5.6.
	Aplink kiekvieną atliekų įmetimo angą turi būti briauna arba taikomos kitos priemonės, užtikrinančios, kad lietaus vanduo nepatektų į konteinerio vidų.
	

	6.
	Reikalavimai apdailai 
	

	6.1.
	Apdaila: perforuoti, dažyti profiliuoti arba lygūs aliuminio lakštai (arba lygiavertis). Apdailos tipas ir spalva derinama su Perkančiosios organizacijos administracija.
	

	6.2.
	Aliuminio lakšto (arba lygiaverčio) storis – ne mažiau 1,5 mm.
	

	7.
	Ženklinimas
	

	7.1.
	Ant kiekvieno konteinerio matomoje vietoje turi būti patvarus ženklinimas, nurodant: nuorodą į LST EN 13071-1 (ar lygiavertį standartą); naudingąjį tūrį, suminę leidžiamąją masę, kg; gamintojo pavadinimą arba prekės ženklą; gamybos metus ir mėnesį.
	

	7.2.
	Ant kiekvieno konteinerio įmetimo angos dangčio ties viduriu turi būti terminiu būdu ar kitokia technologija atspaustas paveikslėlis su tekstu arba pritvirtinta informacinė lentelė. Lentelė ir užrašas turi būti pagaminti taip, kad būtų visiškai atsparūs vandeniui, atmosferos pokyčiams, temperatūrų kaitai, cheminiam ir biologiniam poveikiui. Paveikslėlio dydis, informacija ir maketas prieš naudojant gamyboje derinamas su Perkančiąja organizacija.
	

	7.3.
	Užrašas, nurodantis, kokios atliekos šalinamos konteineryje – ŽALIOSIOS ATLIEKOS.
	

	8.
	Garantijos
	

	8.1.
	Garantija turi būti suteikiama gamintojo (tiekėjas turi pateikti gamintojo garantinį raštą).
	

	8.2.
	Gamyklinė garantija konteineriui – ne mažiau kaip 10 metų, gaubtui ir maišui – ne mažiau kaip 2 metų.
	

	9.
	Dokumentacija
	

	9.1.
	Konteinerio įrengimo, montavimo, eksploatacijos, aptarnavimo bei priežiūros instrukcijos lietuvių kalba.
	

	9.2.
	Gamintojo pateikiamas duomenų lapas, kuriame pateikiama ši informacija: konteinerio tūris; gabaritiniai matmenys; suminė leidžiamoji masė; medžiagos, iš kurių pagamintas konteineris; konteinerio tuštinimo būdas ir atitinkami saugos įtaisai.

